CELEX ID: 32011R0881
Publication Date: 2011-09-02

Document:
KOMISIJOS ĮGYVENDINIMO REGLAMENTAS (ES) Nr. 881/2011
2011 m. rugsėjo 2 d.
kuriuo dėl priedo - preparato Bacillus subtilis DSM 17299 (leidimo turėtojas - Chr. Hansen A/S) - sudėties ir jo naudojimo pašaruose, kurių sudėtyje yra skruzdžių rūgšties, iš dalies keičiamas Reglamentas (EB) Nr. 1137/2007
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Komisijos reglamentu (EB) Nr. 1137/2007 (2) leista preparatą Bacillus subtilis DSM 17299, priklausantį priedų kategorijai „zootechniniai priedai“, dešimt metų naudoti kaip mėsinių viščiukų pašarų priedą;
(2)
pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti Bacillus subtilis DSM 17299 leidimo sąlygas, kad, padidinus minimalią koncentraciją, būtų pakeista priedo sudėtis ir kad būtų leista jį naudoti mėsinių viščiukų pašaruose, kurių sudėtyje yra skruzdžių rūgšties. Kartu su prašymu pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau - Tarnyba);
(3)
Tarnyba 2011 m. kovo 15 d. nuomonėje padarė išvadą, jog mažai tikėtina, kad minimalią koncentraciją padidinus nuo 1,6 × 109 iki 1,6 × 1010 KSV/g atsirastų naujų pavojų, ir jog pakeista sudėtis dera su skruzdžių rūgštimi. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
(4)
Reglamento (EB) Nr. 1831/2003 5 straipsnyje nustatytos sąlygos yra įvykdytos;
(5)
todėl Reglamentas (EB) Nr. 1137/2007 turėtų būti atitinkamai iš dalies pakeistas;
(6)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1137/2007 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. rugsėjo 2 d.

EuroVoc Classification:
Level 1: 100160
100157
100149
100147
100156
Level 2: 100269
100259
100215
100250
100196
Level 3: 13
1277
3810
6052
1268
All Descriptors: 1224
5055
5451
6052
6569